24.veebruaril 1918 moodustatud Eesti Esimeses Ajutises Valitsuses täitis siseministri ülesandeid peaminister Konstantin Päts. Nagu teada, takistas Saksa okupatsioon riigiaparaadi tegelikku loomist ja esimene siseminister viibis Saksamaa alistumiseni 11. novembril 1918 interneerituna vangilaagris. Pärast Saksa võimu langemist moodustati 12. novembril Teine Ajutine Valitsus, kus Päts oli endiselt pea-ja siseminister.